Tusenårsfesten

Tusenårsfesten er en ca. 80 minutter lang videofilm laget som en slags sammensmeltning mellom de to komiseriene Mot i brøstet og Karl & Co. Nesten alle karakterene var med, bortsett Trine fra Mot i Brøstet og Fru Frantzen fra Karl & Co. Alle fra de to seriene møtes i leiligheten til Karl på nyttårsaften for å feire tusenårsskiftet.
TV versjonen ble senere vist på TV2 oppdelt i to episoder på 24 minutter hver.

Filmen ble utgitt på VHS i desember 1999 og ble senere sendt på TV 2. I 2007 ble filmen utgitt på DVD, dette var TV versjonen, da i en noe forkortet versjon, ca 11 minutter kortere enn VHS versjonen fra 1999.

 Handling 
Filmen starter i oppgangen til Karl. Uten å vite at heisen er i ustand (siden Smestad la advarsellappen ned på bakken), trykker han på heisen, og alt blir fylt med røyk. Smestad forklarer Karl at han fikser om på heisen på grunn av tusenårsskiftet. 

Senere kommer Ulf inn til Karls leilighet og inviterer ham ned til seg og Magda på nyttårsaften. Mens han er der, tar Ulf opp at det er kommet rotter i søppelskuret i borettslaget og at han vil rive det. Derfor trenger han godkjenning fra Karl, som sitter i styret. Dette blir en viktig del av handlingen i hele filmen. Siden Karl ikke ønsker å la Smestad rive skuret, da han mener Smestad er for klomsete, ringer de et firma med navn Rask Riving. Tilfeldigvis er eieren av firmaet Nils, Karls venn som han bodde sammen med noen år tidligere. Karl får vite at Nils har fått tre gutter ved navn Ole, Dole og Doffen, og ei jente ved navn Lille Elna. Henry og Elna driver norsk restaurant i Spania. Siden Nils ved et uhell klarte å rive huset til Per Ståle Lønning og skylder ham penger, tilbyr han å rive skuret for 20 000 kroner. Ulf og Nils kommer på at alle Karls venner kan feire nyttårsaften oppe hos Karl, noe han går med på.

Før nyttårsaften kommer, skjer det mye rart. Karl møter sin gamle kjæreste Målfrid og hennes forlovede Malcolm. Vigdis har fått ny mobiltelefon og stupforelsker seg i Malcolm når hun treffer ham. Ulf, Nils og Smestad planlegger nyttårsaften, og Nils sliter med sin oppgave, som er potetlista. Elna og Henry skal ta flyet til Norge, men Elna klarer ikke å styre seg når hun havner på samme fly som dronning Elisabeth, og blir arrestert av politiet etter å ha drukket seg full. 

På nyttårsaften har Nils vanskeligheter med potetlista si igjen, siden det er poteter igjen etter middagen. Dette irriterer Karl, som til slutt kaster potetene. Ulf prøver å holde talene til alle sammen, til stor irritasjon for de andre gjestene. Magda tåler ikke middagen, og okkuperer toalettet. Da Smestad og barna til Nils skal teste noen av rakettene, går det litt over styr. Filmen ender med et stort smell fra det som viser seg er den største raketten, som tar med seg hele søppelskuret da den ble fyrt av ved et uhell. Barna og Smestad kommer fra det uten skader.

 Forskjeller mellom VHS og DVD/TV-utgave 

Scenen med Målfrid og Malcolm er sterkt forkortet i DVD/TV-versjonen. Dialogen mellom Karl og Vigdis om mobiltelefonen hennes er også kortet veldig ned, med store deler fjernet.
Alle referanser og henvisninger til Torstein er fjernet i TV-versjonen.
En del av festen er kortet ned i TV-versjonen.

 Trivielle ting 

 Hilde Lyrån (Trine) er den eneste fra Mot i brøstet som ikke er med i denne filmen.
 Grethe Kausland (Fru Frantzen) er den eneste fra Karl og co som ikke er med i filmen.
 I den første scenen med ungene ser man et bilde av Elna over hodet til Nils. Det er det samme bildet som hang på veggen ved trappa i Mot i Brøstet.

 Hovedroller 
  Rolle
  Skuespiller Karl Reverud Nils Vogt Daniel Gassmann Smestad Harald Heide-Steen jr. Ulf Rasch Ludvigsen Knut Lystad Nils Svendsen Sven Nordin Elna Raknerud Svendsen Liv Thorsen Henry Rasmus Pettersen Arve Opsahl Målfrid Siw Anita Andersen Vigdis Reverud Minken Fosheim Malcolm Antonia Ferraz Per Ståle Lønning Per Ståle Lønning Ole Joachim Torget Moseng Dole Magnus Torget Moseng Doffen Christoffer Torget Moseng Lille Elna Turid Torget Moseng Elizabeth II av Storbritannia Jeannette Charles

Referanser

 Eksterne lenker 

Kategori:TV-produksjoner på TV 2 Norge
Kategori:Mot i brøstet
Kategori:Norske TV-filmer
Kategori:Videoutgivelser
Kategori:TV-filmer fra 1990-årene
Kategori:Norske TV-produksjoner fra 1990-årene